Avvaliga ahmoqona tuyulgan, biroq keyinchalik muvaffaqiyat qozongan ixtirolar (foto)

AdMe g‘oyalar qanchalik ahmoqona bo‘lmasin ular muvaffaqiyatga erishishi mumkinligini isbotlovchi ma’lumotlarni to‘plab taqdim etdi.

Harakatlanayotgan tasvirlarni masofadan turib uzatish usuli XX asrning boshlarida ixtiro qilingan, biroq televideniye oradan bir necha o‘n yillar o‘tganidan so‘ng paydo bo‘lgan. Nega? Sababi hech kim “ichida tirik suratlar joylashgan quti”ning muvaffaqiyatiga ishonishni xohlamagan. 1926-yilda ixtirochi Li Defore “Texnik jihatdan televideniye yaratishning imkoni bor, ammo u tijorat jihatidan mutlaqo ma’nisiz” deya yozib qoldirgan.

1947-yilda Bell Laboratories ilmiy laboratoriyasi xodimlari mobil aloqani yaratishda sot usulini (olti burchakli usul) taklif qilishgan. Mobil telefonlar savdoga chiqqunicha oradan 40 yil vaqt o‘tgan. Birinchi mobil telefonni Martin Kuper yaratgan. Ko‘pchilik unga bu ixtirosi ahamiyatsiz ekanligini aytgan, ammo qurilma sotuvga chiqqanining birinchi kunidayoq do‘konlarda uzun navbatlar paydo bo‘lgan. Ushbu qurilma xotirasida 30 ta raqamni saqlay olgan, bir soat ishlagan va 10 soat quvvat olgan.

Hozirda barchaga ma’lum bo‘lgan smayliklarni 1963-yilda amerikalik rassom Xarvi Boll yaratgan. Ushbu ijodi uchun Boll atiga 45 dollar pul olgan. Oradan bir necha yil o‘tgach Bernar va Myurrey Speyn kabi biznesmenlar smayliklarning foydasini ko‘ra bilgan va ularning savdosi hamda litsenziyasi bilan shug‘ullanib 50 million dollardan ortiq mablag‘ ishlab olgan.

Gurav Kxanna qora tuynuklarni o‘rganayotganida uning laboratoriyasiga superkompyuter zarur bo‘lib qolgan. Biroq uni yaratish uchun juda qimmat qismlarni sotib olish darkor bo‘lgan. Shunda Gustav bir qarashda g‘alati bo‘lgan usulni o‘ylab topgan: u 412 ta arzon Playstation 3’ni sotib olgan va ularga boshqa operatsion tizim o‘rnatgan. Ushbu qurilma o‘zining qimmatbaho “ukasi”dan ancha samaraliroq bo‘lib chiqqan.

Ushbu g‘oya eramizdan oldingi birinchi mingyillikda paydo bo‘lgan. U vaqtlarda jarohat yetgan joylarni tikish mexanizmi mavjud bo‘lmagan. Shuning uchun odamlar chumolilardan foydalanishgan, hasharotlar o‘zining mustahkam jag‘lari bilan jarohat yetkazilgan joyning ikki chetini mahkamlab bera olgan. Bu kabi usuldan VII asrga qadar foydalanilgan.

Los-Anjelesdagi suv ombori bir necha yil davomida juda iflos bo‘lgan. Unga tushadigan quyosh nuri xlor va brom bilan reaksiyaga kirishib suvni zararli qilib qo‘ygan. Shunda noodatiy usul o‘ylab topilgan: suv yuzasini butunlay qoplaydigan, suvda cho‘kmaydigan plastik sharlar tashlangan. Ular suvning isib ketishini va turli suv o‘tlarining o‘sishiga barham bergan.

2017-yilda ixtiro qilingan eng yosh o‘yinchoq. Spinner — aylanadigan qozog‘ o‘yinchoqning modernizatsiya qilingani xolos. Spinnerlarga bag‘ishlangan video bir hafta ichida 7 million foydalanuvchi to‘plagan. Uning savdosidan esa milliardlab dollar foyda kelmoqda.